《次韵全君玉元日二首》
元代·方回

五更皆早起，惟我是閒人。
展镜须仍雪，添杯脸暂春。
有终还复始，无旧不成新。
万古烧痕意，陈根岂尽陈。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。